นายกรัฐมนตรี กังวลประชาชนแห่เที่ยวบางแสน ขอประชาชนหลีกเลี่ยงพื้นที่แออัด ยืนยันประเมินผ่อนปรนระยะ 4 ขึ้นอยู่กับสถานการณ์
นายกรัฐมนตรี กังวลประชาชนแห่เที่ยวบางแสน ขอประชาชนหลีกเลี่ยงพื้นที่แออัด ยืนยันประเมินผ่อนปรนระยะ 4 ขึ้นอยู่กับสถานการณ์ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงกรณีที่มีประชาชนเดินทางไปท่องเที่ยวที่ชายหาดบางแสนจังหวัดชลบุรีเป็นจำนวนมาก ว่า ได้เห็นภาพแล้ว รู้สึกไม่สบายใจ จึงฝากช่วยเตือนประชาชน ให้ลดความแออัดและเว้นระยะห่าง โดยเห็นใจประชาชน เนื่องจากเป็นวันหยุด แต่ก็ต้องป่องกันตนเอง และหลีกเลี่ยงไปสถานที่ท่องเที่ยวที่มีคนไปจำนวนมาก เพราะหากติดโรคโควิด-19 ขึ้นมา อาจจะทำให้เดือดร้อนกันทั้งหมดส่วนผู้ที่เดินทางกลับมาจากต่างประเทศ จะต้องเพิ่มวันในการกักตัวหรือไม่ นายกรัฐมนตรี กล่าวว่า ทางกระทรวงสาธารณสุขกำลังพิจารณา แต่จำนวนวันขณะนี้ก็เป็นตัวเลขที่พอรับได้ เนื่องจากเจอผู้ป่วยจำนวนไม่มาก และนั่นถือเป็นข้อดีของการมีสถานที่กักกัน ซึ่งก่อนหน้านี้หลายคนไม่เห็นด้วยเพราะถือเป็นการละเมิดสิทธิส่วนบุคคล แต่นี่คือสิ่งที่จะช่วยลดการแพร่ระบาดของโรคได้ เรื่องวันนี้น่าดีใจที่จะเจอผู้ติดเชื้อเฉพาะผู้ที่อยู่ในสถานที่กักกันของรัฐเท่านั้น และผู้ติดเชื้อในประเทศยังไม่มีเพิ่มขึ้น แต่ย้ำว่าทุกคนก็ยังคงต้องระมัดระวังตัวอยู่ส่วนของคนไทยที่เดินทางกลับจากต่างประเทศได้มีการเพิ่มจำนวนขึ้น รัฐบาลจึงต้องจัดหาสถานที่รองรับในการกักกันตัว ซึ่งที่ผ่านมาได้มีการดำเนินการให้ทยอยเดินทางกลับในตัวเลขที่รัฐสามารถควบคุมได้และนี่คือการบริหารจัดการของรัฐ เพราะทุกคนคือคนไทยส่วนแนวโน้มการพิจารณาผ่อนปรนในกิจกรรม /กิจการ ระยะที่ 4 จะเร็วขึ้นหรือไม่นั้น กำลังพิจารณาอยู่ โดยหากสถานการณ์ดีขึ้น ก็จะผ่อนปรนระยะ 4 ให้ แต่หากยังมีความเสี่ยงอยู่ อาจจะพิจารณาห้ามไว้ก่อน และจำเป็นต้องยืดระยะเวลาออกไปอีก ซึ่งขณะนี้ยังไม่มีสิ่งใดชัดว่าอนาคตจะเกิดอะไรขึ้น จึงต้องเตรียมพร้อมสำหรับแผนสำรองเสมอ ดังนั้นการทำงานต่างๆ จะมีแผนปฏิบัติการ แผนเผชิญเหตุ และสมมติฐานที่เกิดขึ้น ทั้งหมดนี้คือแผนของรัฐบาลที่ดำเนินการ เพื่อให้เกิดผลสัมฤทธิ์ที่จับต้องได้